section_heading: Radnja igre
paragraph_text: Sedam godina nakon događaja u igri Prince of Persia: The Sands of Time, Princa neprestano lovi tajanstveno biće poznatim kao Dahaka. Princ traži savjet od starog mudraca koji mu objašnjava kako onaj tko pusti Pijesak vremena mora umrijeti. Budući da je Princ izbjegao svoju sudbinu, misija Dahake kao čuvara vremenske trake je osigurati da umre onako kako je trebalo. Starac govori i o Otoku vremena, gdje je Carica vremena prvi put stvorila Pijesak. Princ isplovljava prema Otoku pokušavajući spriječiti da Pijesak ikad bude stvoren, akt za koji vjeruje da će smiriti Dahaku. Nakon bitke na moru s neprijateljskom snagom koju je predvodila misteriozna žena u crnom prevrne prinčev brod, princ u nesvijesti izlazi na obalu na Otok vremena.